Source: http://www.bihon.ro/doua-infrangeri-pentru-csm-lps-bihorul/bihon-news-editor3-20060321-033300
Timestamp: 2019-07-24 00:56:36+00:00

Document:
Două înfrângeri pentru CSM LPS Bihorul - BIHON
Două înfrângeri pentru CSM LPS Bihorul
21. martie 2006 14:34
Echipa CSM LPS Bihorul a sustinut doua partide, în deplasare cu West Petrom II Arad, respectiv pe teren propriu cu CSM Sfântu Gheorghe, ambele pierdute, cu 55-79, respectiv 64-80. Explicatia acestor esecuri o constituie, din pacate, criza acuta de efectiv cu care se confrunta antrenorul echipei, Alin Cures.
Acesta a avut la dispozitie doar cinci, respectiv sase jucatori în cele doua meciuri, deoarece antrenorul Dragos Oprea refuza sa le permita juniorilor sai sa joace pentru divizionara B.
Înfiintata în toamna anului trecut, echipa oradeana avea menirea de a asigura meciuri în campionatul diviziei secunde pentru juniorii de la CSS LPS Bihorul, precum si pentru rezervele divizionarei A, CSM Oradea. Ideea asigurarii unei continuitati în activitate pentru jucatorii care nu pot înca sa „prinda” lotul echipei de Divizia A era binevenita, asigurând un rodaj pentru baschetbalistii respectivi.
CSM LPS Bihorul a început campionatul cu antrenorul Dragos Oprea la timona, dar acesta a fost înlocuit pentru retur cu antrenorul Alin Cures. Ambii tehnicieni sunt colegi de catedra la LPS Bihorul, având totodata rezultate excelente la nivel juvenil, câstigând anul trecut campionatele nationale la juniori I, respectiv juniori II.
Din pacate, disensiunile dintre cei doi tehnicieni au dus la aceasta situatie nedorita, Dragos Oprea refuzând sa le permita juniorilor sa se prezinte la partidele din Divizia B. Conducerile cluburilor CSM Oradea si CSS LPS Bihorul au datoria de a rezolva cât mai repede posibil acest conflict, spre binele baschetului local.
Marcatorii echipei oradene în meciurile cu WP II Arad si CSM Sfântu Gheorghe au fost: Flaundra 13+17, Homorodeanu 16 (2×3)+14 (2), Nagy 5+5, Toth 9+9, Hora 0+16.

References: CSM 
 CSM 
 CSM 
 CSM 
 CSM 

CSM 
 CSM 
 CSM